2017 | 11 | 28.

**Vas megyei önkormányzat**

**Sajtóközlemény**

**Kerékpárforgalmi létesítmények fejlesztése sé településen**

**TOP-3.1.1-15-VS1-2016-00006**

**A Vas Megyei Önkormányzat és Sé Község Önkormányzata által létrehozott konzorcium 152,9 millió forint összegű támogatásban részesült a Széchenyi 2020 program keretében. A fejlesztés eredményeként Sé település kerékpárosbarát fejlesztése valósul meg.**

A település méretéből és Szombathely közelségéből adódóan a lakosság fő közlekedési módja a kerékpározás. A település jelenleg kerékpárforgalmi létesítménnyel nem rendelkezik, annak ellenére, hogy mind a hivatásforgalmi, mind az elérhető szolgáltatások miatti kerékpáros forgalom jelentős.

Jelen projekt keretében kiépítésre kerül az 1 003,6 méter hosszúságú, kétoldali egysávos, településen átvezető kerékpárút. A fejlesztés megvalósulásával létrejön a kerékpáros összeköttetés Szombathely várossal, a 89. számú főutat tehermentesítő, közlekedésbiztonságot fokozó eredmény érhető el. Kötelező elemként kerékpáros közlekedést népszerűsítő kampány valósul meg, amelynek feladata, hogy mindenkiben tudatosuljon, rövidtávú utazások esetén a leggyorsabb közlekedési eszköz a kerékpár.

A projekt alapvető célkitűzése a térség fejlődési lehetőségeinek megteremtése, a lakosság életkörülményeinek javítása, a kerékpáros közlekedés biztonságosabbá tétele, a hivatásforgalmú kerékpározás elterjedésének ösztönzése és települések összekapcsolásával a hálózatos jelleg fokozása.

A projekt összköltsége 152 897 000 forint, mely teljes egészében Európai Uniós támogatásból valósul meg.

Tervezett megvalósítási időtartam: 2017.06. – 2019.02.